Rozsudok Okresného súdu Vranov nad Topľou sp. zn. 8P/34/2025 z 29. 5. 2025
Rozsudok Okresného súdu Vranov nad Topľou z 29. mája 2025, sp. zn. 8P/34/2025, ECLI:SK:OSVT:2025:8825200554.3
Súd: Okresný súd Vranov nad Topľou
Spisová značka: 8P/34/2025
ECLI: ECLI:SK:OSVT:2025:8825200554.3
Dátum vydania: 29. 5. 2025
Forma: Rozsudok
Oblasť práva: Rodinné právo, Rodinné právo, Rodinné právo
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Vranov nad Topľou 8P/34/2025 8825200554 29. 05. 2025 JUDr. Silvia Šviderská ECLI:SK:OSVT:2025:8825200554.3
ROZSUDOK V MENE SLOVENSKEJ REPUBLIKY Okresný súd Vranov nad Topľou sudkyňou JUDr. Silviou Šviderskou v právnej veci starostlivosti súdu o maloletých, maloletá A. B., nar. XX.XX.XXXX, umiestnená v Centre pre deti a rodiny C., zastúpená kolíznym opatrovníkom Úradom práce, sociálnych vecí a rodiny vo Vranove nad Topľou, odbor sociálnych vecí a rodiny, oddelenie sociálnoprávnej ochrany detí a sociálnej kurately, D. C. X, E. D. F., za účasti rodičov, matky G. B., nar. XX.XX.XXXX, trvale bytom B. XXX/X, E. a otca H. B., nar. XX.XX.XXXX, trvale bytom I. G. XXX, toho času Ústav na výkon väzby a Ústav na výkon trestu odňatia slobody, J. D. X, K., za účasti Okresnej prokuratúry Vranov nad Topľou, Nám. slobody 5, Vranov nad Topľou a obce Vechec, o vyslovenie osvojiteľnosti maloletého dieťaťa, pozbavenie rodičov rodičovských práv a povinností, ustanovenie poručníka, t a k t o rozhodol: I. Súd v y s l o v u j e , že maloletá A. B., nar. XX.XX.XXXX je dieťa osvojiteľné. II. P o z b a v u j e rodičov, G. B., nar. XX.XX.XXXX a H. B., nar. XX.XX.XXXX, rodičovských práv a povinností vo vzťahu k maloletej A. B., nar. XX.XX.XXXX. III. U s t a n o v u j e obec E. za poručníka pre maloletú A. B., nar. XX.XX.XXXX. IV. Poručník je p o v i n n ý zabezpečovať výchovu maloletého dieťaťa, zastupovať ho a spravovať majetok nadobudnutý po vyhlásení tohto rozhodnutia. Ak nejde o bežnú vec, je na nakladanie s majetkom potrebné schválenie súdu. V. Poručník je p o v i n n ý podávať súdu vždy k 30. júnu a k 31. decembru toho ktorého kalendárneho roka správu o nakladaní s majetkom maloletého dieťaťa a správy o maloletom dieťati. VI. Ustanovený poručník je p o v i n n ý vykonávať svoju funkciu riadne a v najlepšom záujme maloletého dieťaťa. Za jej riadny výkon zodpovedá súdu. VII. Rozhodnutie poručníka týkajúce sa každej podstatnej veci maloletého dieťaťa ž a d u j e schválenie súdu.
vy
VIII. Po zániku poručníctva je poručník p o v i n n ý predložiť súdu záverečný účet zo správy majetku maloletého dieťaťa najneskôr do 2 mesiacoch po zániku poručníctva. IX. Žiaden z účastníkov n e m á nárok na náhradu trov konania. odôvodnenie:
1. Na základe podnetu Úradu práce, sociálnych vecí a rodiny Vranov nad Topľou tunajší súd uznesením č.k. 8P/34/2025 - 22 zo dňa 07.05.2025 začal bez návrhu konanie o osvojiteľnosti maloletého dieťaťa, pozbavenie rodičovských práv a povinností a ustanovenie poručníka maloletému dieťaťu. 2. Podľa obsahu podnetu maloleté dieťa A. B., nar. XX.XX.XXXX bolo uznesením Okresného súdu Vranov nad Topľou sp. zn. 8P/25/2025 umiestnené do dočasnej starostlivosti Centra pre deti a rodiny C., L. XXX/X, C. dňa 24.03.2025. Maloleté dieťa sa vyvíja toho času primerane svojmu veku. Matka maloletého dieťaťa podpísala dňa XX.XX.XXXX pred pracovníkmi orgánu sociálnoprávnej ochrany detí a sociálnej kurately Úradu práce, sociálnych vecí a rodiny Prešov súhlas na osvojenie maloletého dieťaťa bez vzťahu k budúcim osvojiteľom. Otec maloletého dieťaťa podpísal dňa XX.XX.XXXX pred pracovníkmi Ústavu výkonu väzby a Ústavu na výkon trestu odňatia slobody na oddelení výkonu trestu v Sabinove súhlas na osvojenie maloletého dieťaťa bez vzťahu k budúcim osvojiteľom. Rodičia do dnešného dňa svoj súhlas nevzali späť a o maloleté dieťa nijakým spôsobom nejavia záujem. 3. Rodičia sa vo veci nevyjadrili, pojednávania sa nezúčastnili, napriek vykázanému doručeniu predvolania. 4. Kolízny opatrovník a zástupkyňa Okresnej prokuratúry Vranov nad Topľou doporučili rozhodnúť podľa podnetu úradu práce. 5. Súd vykonal dokazovanie oboznámením sa s listinnými dôkazmi, a to podnetom Úradu práce, sociálnych vecí a rodiny Vranov nad Topľou, uznesením o začatí konania bez návrhu, súhlasom rodičov s osvojením maloletého dieťaťa, rodným listom maloletej, správou kolízneho opatrovníka, správou Centra pre deti a rodiny C. a zistil tento skutočný stav veci: 6. Podľa rodného listu sa maloletá A. B. narodila XX.XX.XXXX z rodičov G. B., nar. XX.XX.XXXX a H. B., nar. XX.XX.XXXX. 7. Uznesením tunajšieho súdu č.k. 8P/25/2025 – 13 zo dňa 18.03.2025 bolo nariadené neodkladné opatrenie, ktorým bolo M. D. C. K. G. N., K. uložené odovzdať maloletú A. B., nar. XX.XX.XXXX, do dočasnej starostlivosti Centra pre deti a rodiny C.. Podľa obsahu rozhodnutia matka po pôrode maloletej z nemocnice ušla a dieťa nechala v starostlivosti zamestnancov nemocnice. Matka sa od úteku z nemocnice o dieťa nijako nezaujímala. Manžel matky, ktorý je zapísaný v rodnom liste maloletého dieťaťa ako otec, H. B., nar. XX.XX.XXXX sa od roku 2019 nachádza vo výkone trestu odňatia slobody. Nakoľko manžel matky nie je biologickým otcom dieťaťa, rodina matky odmietla dieťa prevziať do náhradnej osobnej starostlivosti. 8. Podľa predložených vyhlásení – súhlas na osvojenie dieťaťa, obaja rodičia maloletého dieťaťa slobodne dali súhlas na osvojenie mal. A. B., nar. XX.XX.XXXX. 9. Zo správy kolízneho opatrovníka vyplýva, že rodičia podpísali súhlas na osvojenie maloletého dieťaťa a niet takej osoby, ktorá by o dieťa prejavovala skutočný záujem, preto odporúčajú ustanoviť za poručníka maloletému dieťaťu obec E.. 10. Podľa správy Centra pre deti a rodiny C. maloletá bola dňa 24.03.2025 prijatá do Centra pre deti a rodiny C. a následne umiestnená v profesionálnej náhradnej rodine v O., P.. C.. Mal. dieťa sa na domáce prostredie profesionálnej náhradnej rodiny adaptovalo primerane, má stabilizovaný zdravotný stav. Profesionálny náhradný rodič poskytoval mal. A. adekvátnu, komplexnú starostlivosť. Toho času sa mal. dieťa nachádza na základe dohody s Centrom pre deti a rodiny C. v čase od 07.05.2025 až do doby vykonateľnosti rozhodnutia súdu o zverení mal. dieťaťa do náhradnej rodinnej starostlivosti – formou osvojenia na pobyte u žiadateľov o náhradnú rodinnú starostlivosť. Maloletá nie je vedená v žiadnej odbornej ambulancii a podľa zistených informácii je zdravá a prospieva. Od umiestnenia mal. dieťaťa v zariadení neevidujú žiadny záujem, osobný ani telefonický kontakt rodičov a blízkej rodiny. 11. Podľa § 38 ods. 4 Zákona o rodine, ak rodič zneužíva svoje rodičovské práva a povinnosti najmä týraním, zneužívaním, zanedbávaním maloletého dieťaťa alebo iným zlým zaobchádzaním s maloletým dieťaťom, alebo výkon rodičovských práv a povinností napriek predchádzajúcim upozorneniam závažným spôsobom zanedbáva, súd pozbaví rodiča výkonu rodičovských práv.
12. Podľa § 39 ods. 2 Zákona o rodine, ak rodičovské práva a povinnosti nemôže vykonávať ani jeden z rodičov alebo ak súd rozhodol podľa § 38 ods. 1 alebo 4 vo vzťahu k jedinému žijúcemu rodičovi, ustanoví vo svojom rozhodnutí maloletému dieťaťu poručníka. 13. V zmysle § 102 ods. 1 písm. d) Zákona o rodine na osvojenie nie je potrebný súhlas rodičov osvojovaného maloletého dieťaťa ani súhlas maloletého rodiča maloletého dieťaťa, ak dajú súhlas na osvojenie vopred bez vzťahu k určitým osvojiteľom. 14. V zmysle § 102 ods. 4 Zákona o rodine o splnení podmienok osvojiteľnosti maloletého dieťaťa uvedených v odseku 1 rozhoduje súd na návrh orgánu sociálnoprávnej ochrany alebo aj bez návrhu. 15. Podľa § 135 Civilného mimosporového poriadku konaniami vo veciach osvojenia sú konanie o a) osvojiteľnosti, b) osvojenie a c) zverení maloletého do predosvojiteľskej starostlivosti. 16. V zmysle § 137 ods. 1,2 Civilného mimosporového poriadku návrh na začatie konania o osvojiteľnosti môže podať zákonný zástupca dieťaťa, u ktorého sú splnené predpoklady na osvojenie podľa predpisov rodinného práva, orgán sociálnoprávnej ochrany detí a sociálnej kurately alebo zariadenie, v ktorom je dieťa umiestnené. 17. Podľa § 139 Civilného mimosporového poriadku súd v konaní môže vyslúchnuť toho, v koho starostlivosti sa dieťa nachádza, alebo štatutárny orgán zariadenia na výkon rozhodnutia súdu, v ktorom je dieťa umiestnené. Súd v konaní o osvojiteľnosti skúma aj okolnosti na strane dieťaťa vylučujúce splnenie účelu osvojenia. 18. Podľa § 142 Civilného mimosporového poriadku súd na návrh rozsudok o osvojiteľnosti zruší, ak dôjde k zmene pomerov. Návrh možno podať len do času, kým nie je dieťa odovzdané na základe rozhodnutia súdu do starostlivosti budúcich osvojiteľov. 19. Vzhľadom na vykonané dokazovanie a vychádzajúc z citovaných zákonných ustanovení mal súd za preukázané, že u maloletého dieťaťa sú splnené podmienky osvojiteľnosti. Maloleté dieťa bolo na základe rozhodnutia tunajšieho súdu umiestnené v Centre pre deti a rodiny C. a aktuálne sa nachádza na základe dohody so zariadením v domácnosti žiadateľov o náhradnú rodinnú starostlivosť. Obaja rodičia maloletého dieťaťa dali súhlas na osvojenie maloletej A. bez vzťahu k určitým osvojiteľom. Rodičia doposiaľ svoj súhlas neodvolali, svoj postoj k maloletej nezmenili, o maloletú neprejavili záujem a doposiaľ ju v centre pre deti a rodiny ani nekontaktovali. Vyslovenie osvojiteľnosti u maloletej A. je predovšetkým v jej najlepšom záujme, pretože sa jedná o maloleté dieťa v útlom veku, ktorého zdravotný stav, ani iné skutočnosti nebránia tomu, aby mohlo byť v budúcnosti osvojené. 20. Súd dospel k záveru, že je dôvodné rodičov maloletej pozbaviť rodičovských práv a povinností, nakoľko po narodení maloletej jej neposkytovali náležitú starostlivosť, matka z nemocnice ušla a dieťa nechala v starostlivosti zamestnancov nemocnice. Keďže matka o dieťa neprejavila žiadny záujem, bolo mal. dieťa rozhodnutím tunajšieho súdu umiestnené v centre pre deti a rodiny. Manžel matky, ktorý je zapísaný v rodnom liste maloletého dieťaťa ako otec, H. B., nar. XX.XX.XXXX sa od roku 2019 nachádza vo výkone trestu odňatia slobody. Obaja rodičia zároveň podpísali súhlas na osvojenie mal. dieťaťa bez vzťahu k určitým osvojiteľom. Na základe uvedených skutočností súd v zmysle vyššie citovaného zákonného ustanovenia pozbavil rodičov mal. dieťaťa rodičovských práv a povinností, vzhľadom na ich predchádzajúcu zanedbávanú starostlivosť o mal. dieťa. 21. Podľa § 56 ods. 1, ods. 2 Zákona o rodine, ak obaja rodičia maloletého dieťaťa zomreli, boli pozbavení výkonu rodičovských práv a povinností, bol pozastavený výkon ich rodičovských práv a povinností, alebo nemajú spôsobilosť na právne úkony v plnom rozsahu, súd ustanoví maloletému dieťaťu poručníka, ktorý bude zabezpečovať jeho výchovu, zastupovať ho a spravovať jeho majetok. Poručník nie je povinný osobne sa starať o maloleté dieťa. Ak sa poručník o maloleté dieťa osobne stará, má nárok na príspevky podľa osobitného predpisu. Ak sa poručník o dieťa osobne nestará, dohliada na rozsah a spôsob starostlivosti, ktorá sa dieťaťu poskytuje.
22. Podľa § 57 ods. 3 Zákona o rodine, ak nebolo možné ustanoviť za poručníka žiadnu fyzickú osobu, súd ustanoví za poručníka obec a v prípadoch maloletých detí bez sprievodu orgán sociálnoprávnej ochrany podľa osobitného predpisu. 23. Podľa § 58 ods. 1, 3, 4 a 6 Zákona o rodine, v rozhodnutí o ustanovení poručníka súd uvedie konkrétny rozsah majetku, ktorý bude poručník spravovať, spôsob nakladania s ním a lehoty, v ktorých je poručník povinný predkladať súdu správy o nakladaní s majetkom maloletého dieťaťa a správy o maloletom dieťati. Pri výkone správy majetku maloletého dieťaťa poručníkom sa použije osobitný predpis. Poručník je povinný vykonávať svoju funkciu riadne a v najlepšom záujme maloletého dieťaťa. Za jej riadny výkon zodpovedá súdu. Rozhodnutie poručníka týkajúce sa každej podstatnej veci maloletého dieťaťa vyžaduje schválenie súdu. Súd sústavne sleduje spôsob výkonu funkcie poručníka a najmenej dvakrát do roka v súčinnosti s obcou a orgánom sociálnoprávnej ochrany výkon funkcie poručníka hodnotí. Po zániku poručníctva je poručník povinný predložiť súdu záverečný účet zo správy majetku maloletého dieťaťa najneskôr do dvoch mesiacov po zániku svojho poručníctva. 24. Keďže súd rodičov pozbavil rodičovských práv a povinností bolo potrebné ustanoviť maloletému dieťaťu poručníka v zmysle § 56 Zákona o rodine. Maloletá A. je umiestnená v Centre pre deti a rodiny C.. Z rodinného prostredia dieťaťa nebola zistená žiadna fyzická osoba, ktorá by bola vhodná a ochotná zastávať funkciu poručníka, preto súd za poručníka ustanovil obec Vechec, v ktorej má maloleté dieťa trvalý pobyt. 25. O trovách konania súd rozhodol podľa § 52 Civilného mimosporového poriadku, v zmysle ktorého žiaden z účastníkov nemá nárok na náhradu trov konania, ak tento zákon neustanovuje inak. Poučenie: Proti tomuto rozsudku je prípustné odvolanie do 15 dní odo dňa jeho doručenia na Krajský súd v Prešove prostredníctvom tunajšieho súdu. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie možno odôvodniť (§ 365 CSP) len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Odvolanie proti rozhodnutiu vo veci samej možno odôvodniť aj tým, že právoplatné uznesenie súdu prvej inštancie, ktoré predchádzalo rozhodnutiu vo veci samej, má vadu uvedenú v odseku 1, ak táto vada mala vplyv na rozhodnutie vo veci samej. Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. Odvolacie dôvody možno meniť a dopĺňať až do rozhodnutia o odvolaní.

